CELEX: 32004R1559
Language: sl
Date: 2004-08-24 00:00:00
Title: Uredba Komisije (ES) št. 1559/2004 z dne 24. avgusta 2004 o uvrstitvi določenega blaga v kombinirano nomenklaturo

2.9.2004   
            
            
               SL
            
            
               Uradni list Evropske unije
            
            
               L 283/9
            
         
      UREDBA KOMISIJE (ES) št. 1559/2004
   z dne 24. avgusta 2004
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga, navedenega v Prilogi k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili je treba blago, poimenovano v stolpcu 1 preglednice iz Priloge, uvrstiti v oznake KN, navedene v stolpcu 2, zaradi utemeljitev, navedenih v stolpcu 3.
            
         
               (4)
            
            
               Ob upoštevanju ukrepov, ki v Skupnosti veljajo v zvezi s sistemi dvojne kontrole, in ob upoštevanju predhodnega in naknadnega nadzora Skupnosti za tekstilne izdelke pri uvozu v Skupnost je primerno določiti, da se imetnik blaga na zavezujočo tarifno informacijo, ki jo izdajo carinski organi držav članic glede na uvrščanje blaga v kombinirani nomenklaturi in ki ni v skladu s to Uredbo, še vedno lahko sklicuje v obdobju 60 dni v okviru člena 12(6) Uredbe Sveta (EGS) št. 2913/92 z dne 12. oktobra 1992 o uvedbi Carinskega zakonika Skupnosti (2)
               
            
         
               (5)
            
            
               Ukrepi, predvideni v tej uredbi, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, poimenovano v stolpcu 1 preglednice iz Priloge, je uvrščeno v kombinirano nomenklaturo v oznake KN iz stolpca 2 navedene preglednice.
   Člen 2
   Ob upoštevanju ukrepov, ki v Skupnosti veljajo glede sistemov dvojne kontrole in ob upoštevanju predhodnega in naknadnega nadzora Skupnosti za tekstilne izdelke pri uvozu v Skupnost, se je na zavezujočo tarifno informacijo, ki jo izdajo carinski organi držav članic in ki ni v skladu s to Uredbo, mogoče sklicevati v obdobju 60 dni v okviru člena 12(6) Uredbe (EGS) št. 2913/92.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. avgusta 2004
      
         
            Za Komisijo
         
         Frederik BOLKESTEIN
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, nazadnje spremenjena z Uredbo Komisije (ES) št. 2344/2003 (UL L 346, 31.12.2003, str. 38).
   
      (2)  UL L 302, 19.10.1992, str. 1. Uredba, nazadnje spremenjena z Aktom o pristopu iz leta 2003.
   
      PRILOGA
      
                  Poimenovanje blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Enobarvno pleteno oblačilo, izdelano iz sintetičnih vlaken (100 % poliester), brez rokavov, pokriva zgornji del telesa. Ima V-izrez, spredaj se popolnoma odpenja in zapenja z leve na desno stran s pritisnimi gumbi. Ima široke rokavne odprtine, je brez žepov oziroma podloge.
                  Krožno na oblačilu sta dva odsevna horizontalna trakova.
                  (Brezrokavnik).
                  (Glej fotografijo št. 634) (1)
                  
               
               
                  6110 30 91
               
               
                  Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 7(e) k XI. oddelku, opombi 1 in 9 k poglavju 61 in besedilo k oznakam KN 6110, 6110 30 in 6110 30 91.
                  To oblačilo ima objektivne značilnosti brezrokavnika. Glej pojasnjevalne opombe HS in KN k številki 6110.
               
            
         
      
         (1)  Fotografija je zgolj informativna.